sagorsarker/bangla-wikipedia huggingface dataset:
আনন্দময়ী কালীমন্দির, কৃষ্ণনগর

আনন্দময়ী কালীমন্দির পশ্চিমবঙ্গের নদিয়া জেলার কৃষ্ণনগর শহরে অবস্থিত একটি প্রাচীন কালী মন্দির।
১৮০৬ খ্রিষ্টাব্দে নদীয়ার মহারাজা কৃষ্ণচন্দ্র রায়ের পুত্র গিরীশচন্দ্র আনন্দময়ী কালীর একরত্ন মন্দির নির্মাণ করেছিলেন। ভিতের সঙ্গে সংযোগ না রেখে টুঙ্গী বসিয়ে এই মন্দির নির্মাণ করা হয়েছে। মন্দিরের চূড়া খাঁজযুক্ত ও ছত্রাকৃতির এবং দেওয়ালে মূর্তি খোদিত। গর্ভগৃহে পঞ্চমুণ্ডির আসনের ওপর পাথরের বেদীতে শায়িত শিব বিগ্রহ। তাঁর ওপরে ধ্যানাসনে উপবিষ্টা কশটিপাথরে নির্মিত তিন ফুট উচ্চ চতুর্ভূজা দেবীবিগ্রহ।
পোড়ামা কালীমন্দির, নবদ্বীপ

পোড়ামা কালীমন্দির পশ্চিমবঙ্গের নদিয়া জেলার নবদ্বীপ শহরে অবস্থিত একটি প্রাচীন কালী মন্দির। পোড়ামা নবদ্বীপের অধিষ্ঠাত্রী লৌকিক দেবী। এই মন্দিরের পাশেই ভবতারণ শিব এবং ভবতারিনী কালী মন্দির অবস্থিত। নবদ্বীপের গ্রাম্যদেবী পোড়ামা সারাবছর দক্ষিণাকালীর ধ্যানেই পূজিত হন। তবে শুধুমাত্র সরস্বতী পূজার দিন শ্রীপঞ্চমী তিথিতে দেবী নীল সরস্বতী রূপে পূজিত হন। পোড়ামার এই মন্দির প্রাঙ্গনেই নবদ্বীপের পণ্ডিত-বিদ্বজ্জনেরা সংস্কৃতচর্চা, বিতর্কসভার আয়োজন করতেন। পশ্চিমবঙ্গ হেরিটেজ কমিশন ২০১৯ খ্রিস্টাব্দে পোড়ামাতলাকে নবদ্বীপের "হেরিটেজ স্থান" হিসেবে তালিকাভুক্ত করেছে।
পঞ্চদশ শতাব্দীতে বাসুদেব সার্বভৌম নামক এক পণ্ডিত নবদ্বীপ শহরের এক বটবৃক্ষতলে দক্ষিণাকালীর ঘট স্থাপন করেন। কোন এক সময়ে বটগাছটি অগ্নিদগ্ধ হলে এই কালী "পোড়ামা" বা "বিদগ্ধজননী" নামে জনপ্রিয় হন।
অন্য মতে, বাসুদেব সার্বভৌম এর বহু পূর্বে জনৈক রামভদ্র সিদ্ধান্তবাগীশ (কুসুমাঞ্জলি গ্রন্থের 'রামভদ্রি' টীকাকার) দক্ষিণাকালীর সাধক ছিলেন। গোপাল মন্ত্রে সিদ্ধ অন্য এক পণ্ডিতের সঙ্গে তার শাস্ত্রীয় বিচার হয়। পরাজিত ব্যক্তি বিজয়ীর মন্ত্রশিষ্য হবেন, উভয়ে এই প্রতিজ্ঞাবদ্ধ ছিলেন। সিদ্ধান্তবাগীশ, পরাজিত হয়ে প্রতিজ্ঞামতো তার ইষ্টমন্ত্র ত্যাগ করতে উদ্যত হলে, ভয়ানক অগ্নিকাণ্ডে তার ইটের বাড়ি ভস্মীভূত হতে থাকে এবং মন্দিরের মধ্যে দেবীর করালমূর্তি তার দর্শনগোচর হয়, দেবীর কোলে গোপাল উপবিষ্ট। মন্ত্রশোধিত জল ছড়িয়ে আগুন নিভলে সাধক নিজে বেঁচে যান এবং তার মন্দিরে দু'খানি মাত্র ইট অবশিষ্ট থাকে। এই ইট দুখানা আজও পোড়া-মার আধার হয়ে রয়েছে এবং তার উপরেই ঘটস্থাপন করে পূজা হয়। ঐতিহাসিক ভোলানাথ চন্দ ১৮৪৫ খ্রিস্টাব্দে পোড়ামাতলার বটগাছটিকে একশো বছরের প্রাচীন বলে নির্দিষ্ট করেছিলেন। তিনি লেখেন- 
নবদ্বীপের পোড়ামাতলা মন্দিরের সঙ্গে জড়িয়ে আছে সাধকশিল্পী পান্নালাল ভট্টাচার্য-এর প্রসঙ্গ। পান্নালাল ভট্টাচার্যের পিতা সুরেন্দ্রনাথ ভট্টাচার্যের পিতৃব্য ছিলেন মহর্ষি নগেন্দ্রনাথের পিতা পার্বতীচরণ ভাদুড়ী। পান্নালাল ভট্টাচার্যদের উপাধি ভাদুড়ীই ছিল কিন্তু সুরেন্দ্রনাথ প্রাপ্ত উপাধি ভট্টাচার্যই ব্যবহার করতেন। পান্নালাল ভট্টাচার্যের অগ্রজ সুরকার প্রফুল্ল ভট্টাচার্য-এর স্ত্রী পুষ্পরানী ছিলেন নবদ্বীপের মেয়ে। এই নবদ্বীপেই সুধাংশু রায়ের সঙ্গে বিয়ে হয়েছিল পান্নালাল ভট্টাচার্যের দিদি ভগবতী দেবীর। সেই সূত্রে মাঝেমধ্যেই নবদ্বীপে আসতেন পান্নালাল ভট্টাচার্য। একবার মা ভবতারিণীর দর্শনের পর মন্দির দর্শনে এসে, মাতৃ মূর্তি দর্শন করে ভাবে বিভোর হয়ে পড়েন পান্নালাল। তাঁর এইরকম অবস্থা দেখে মন্দিরের পুরোহিত স্পষ্ট বলেছিলেন, এই ছেলে বিরাট সাধক। তবে এই পৃথিবীতে বেশি দিন থাকবে না। 
পরবর্তীতে পুরোহিতের কথা সত্য হয়েছিল। অকালে চলে গিয়েছিলেন বাংলা শ্যামা সংগীতের কিংবদন্তি শিল্পী পান্নালাল ভট্টাচার্য।
সিদ্ধেশ্বরী কালীমন্দির, রাণাঘাট

সিদ্ধেশ্বরী কালীমন্দির পশ্চিমবঙ্গের নদিয়া জেলার রাণাঘাট শহরে অবস্থিত একটি প্রাচীন কালী মন্দির।
ষোড়শ শতাব্দীতে রাণাঘাটের জঙ্গলে রণা ডাকাত এই কালীপূজা করতেন বলে মনে করা হয় বলে এই কালী রণা ডাকাতের কালী নামেও প্রসিদ্ধ। পরবর্তীকালে মহারাজা কৃষ্ণচন্দ্র দেবীবিগ্রহ প্রতিষ্ঠা করে সিদ্ধেশ্বরী কালী নাম প্রদান করেন। পঞ্চমুণ্ডির আসনে প্রতিষ্ঠিত কষ্টিপাথরের তৈরী কালী বিগ্রহ তিন ফুট উচ্চ। শায়িত শিব মূর্তি শ্বেতপাথরের তৈরী।
জনশ্রুতিতে এই ডাকাত দল এবং মা সিদ্ধেশ্বরীর সঙ্গে জড়িয়ে আছেন মহাসাধক রামপ্রসাদ : 
শোনা যায় ডাকাত সর্দারের মৃত্যুর পর দেবীর পুজো বন্ধ হয়ে যায়। মহারাজা কৃষ্ণচন্দ্র আবার এই দেবীর পুজো চালু করেন :
জনশ্রুতি - প্রথমদিকে দেবীর মূর্তিতে পুজো হতো না। ঘটে অথবা বেদিতে পুজো হতো। ডাকাত সর্দারের শেষ জীবনে অথবা মৃত্যুর পর প্রথম কালীমূর্তি প্রতিষ্ঠা হয়। 
কথিত আছে - মূল মূর্তিটি বিসর্জিত হয়। পরে নতুন মূর্তি স্থাপন করা হয় :
জোয়া আফরোজ

জোয়া আফরোজ (; জন্ম: ১০ জানুয়ারি ১৯৯৪) হলেন একজন ভারতীয় অভিনেত্রী এবং মডেল যিনি মূলত হিন্দি চলচ্চিত্রে কাজ করে থাকেন। তিনি ২০১৩ সালের ক্রাউন পন্ডস ফেমিনা মিস ইন্দোর বিজয়ী। এরপর তিনি ২০১৩ সালের ২৪ মার্চের মুম্বাইয়ের যশ রাজ স্টুডিওতে অনুষ্ঠিত পন্ডস ফেমিনা মিস ইন্ডিয়ার ২০১৩ সালের ৫০ তম সংস্করণে পন্ডস এর ফেমিনা মিস ইন্ডিয়া ইন্টারন্যাশনাল ২০১৩ হিসেবে সম্মানিত হন। এছাড়াও তিনি একজন শিশু শিল্পী হিসেবে অনেকগুলি চলচ্চিত্র, টেলিভিশন ধারাবাহিক এবং বাণিজ্যিক ধারায় কাজ করেছেন।
জোয়া আফরোজ ভারতের উত্তর প্রদেশের লক্ষ্ণৌতে জন্মগ্রহণ করেছিলেন। তিনি আর.এন. উচ্চ বিদ্যালয় থেকে তার স্কুল জীবন সমাপ্তির পর মুম্বাইয়ের বিলে পার্লের মিথিবাই কলেজে স্নাতকের জন্য যোগদান করেছিলেন।
আফরোজ মাত্র ৩ বছর থেকে তার কর্মজীবন শুরু করেন।
জহুরাকালী মন্দির

জহুরাকালী মন্দির পশ্চিমবঙ্গের মালদা জেলার ইংরেজবাজার থানার জহুরাতলা গ্রামে অবস্থিত একটি প্রাচীন কালী মন্দির। হিন্দু মুসলমান নির্বিশেষে দেবী জহুরাকালী পূজিতা হন।
জহুরাকালী মন্দিরে কোন পূর্ণাবয়ব বিগ্রহ নেই। একটি মাটির স্তূপকে কালী রূপে পূজা করা হয়। কথিত আছে, ৩০০ বছর আগে উত্তরপ্রদেশের এক সাধক স্বপ্নাদেশ পেয়ে দেবী জহুরা কালীর আরাধনা শুরু করেছিলেন। অনেককাল আগে এই মন্দিরে একটি কালী বিগ্রহ প্রতিষ্ঠিত ছিল, কিন্তু বিধর্মীদের থেকে রক্ষা করার জন্য মন্দিরের পূজারীরা মূর্তিটিকে মাটিতে চাপা দিয়ে দেন। অন্যমতে মন্দিরে দেবীমূর্তির নিচে মাটিতে ডাকাতদল হীরে জহরত লুকিয়ে রাখত বলে এই কালী জহুরাকালী নামে খ্যাত। মন্দিরের প্রতিষ্ঠাতা ও প্রতিষ্ঠাকাল সম্বন্ধে জানা যায় না। প্রতি বছর বৈশাখ মাসে মাসাধিক কাল ধরে এই মন্দিরে কালীপূজা হয়ে থাকে।
পেটকাটি কালীমন্দির

পেটকাটি কালীমন্দির পশ্চিমবঙ্গের জলপাইগুড়ি জেলার দোমহনী কাঁঠালবাড়ি গ্রামে অবস্থিত একটি প্রাচীন কালী মন্দির।
দশভূজা দেবী বিগ্রহ প্রস্ফুটিত পদ্মের ওপর উপবিষ্টা। বামদিকের দুইটি হাত ভাঙ্গা ও বাকি তিনটি হাতে হাতি, নরকঙ্কাল ও বাদ্যযন্ত্র ধরা আছে। ডানদিকের একটি হাত ভাঙ্গা ও বাকি চারটি হাতে হাতি, নরমুন্ড, মনুষ্যমূর্তি ও ঘণ্টা ধরা আছে। ত্রিনয়না দেবীবিগ্রহ সর্পালঙ্করা। বিগ্রহের নাক ভাঙ্গা। দুইপাশে শেয়াল ও ময়ূরের মূর্তি রয়েছে।
ভদ্রকালীমন্দির, পাণ্ডাপাড়া

ভদ্রকালীমন্দির পশ্চিমবঙ্গের জলপাইগুড়ি জেলার পাণ্ডাপাড়া নামক স্থানে অবস্থিত একটি প্রাচীন কালী মন্দির।
১৬৯৩ খ্রিষ্টাব্দে কোচবিহারের রাজা রূপনারায়ণ এই মন্দির প্রতিষ্ঠা করেন বলে মত থাকলেও অন্যমতে বৈকুণ্ঠপুরের রাজা দর্পদেব এই বিগ্রহের প্রতিষ্ঠাতা ছিলেন বলে মনে করা হয়। দেবীমূর্তি মাটি তৈরী। দেবীবিগ্রহের পদতলে শিবের বদলে সাপের মূর্তি বর্তমান। এই বিগ্রহ লোলজিহ্বা নন।
সিদ্ধেশ্বরী কালীমন্দির, কোচবিহার

সিদ্ধেশ্বরী কালীমন্দির পশ্চিমবঙ্গের কোচবিহার জেলার সিদ্ধেশ্বরী নামক গ্রামে অবস্থিত একটি প্রাচীন কালী মন্দির।
আটকোণা বিশিষ্ট ত্রিশ ফুট উচ্চ সিদ্ধেশ্বরী কালীমন্দির দক্ষিণমুখী। পদ্মের ওপর উপুড় হয়ে শুয়ে থাকা শিবের পিঠের ওপর উপবিষ্টা ধাতুনির্মিত ছয় ইঞ্চি উচ্চ কালী বিগ্রহ। চতুর্ভূজা দেবীমূর্তির ওপরের দুই হাতে কর্তরি ও খড়্গ এবং নিচের দুই হাতে কপাল ও অভয়মুদ্রা।
কন্ঠী নিমপ্যাঁচা

কন্ঠী নিমপ্যাঁচা ("Otus lettia") হল প্রধানত প্যাঁচা প্রজাতির পাখি যারা প্রধানত দক্ষিণ এশিয়াতে বসবাস করে এছাড়াও উত্তর পাকিস্তান, উত্তর ভারত এবং হিমালয় পর্বতমালা অঞ্চলের পূর্ব থেকে দক্ষিণ চীন পর্যন্ত এদের বসবাস। এরা পার্শিক পরিযায়ী পাখি, যাদের মধ্যে কিছু পাখি শীতকালে ভারত, শ্রীলঙ্কা এবং মালয়েশিয়াতে পরিযান করে। এদেরকে আগে ইন্ডিয়ান স্কোপ্স পেঁচা("Otus bakkamoena") এই প্রজাতির উপজাতি বলে ধরা হত, কিন্তু এখন তাকে আলাদা হিসেবেই চিহ্নিত করা হয়।
এই প্রজাতিটি পেঁচাদের বড় দল টিপিকাল আউল দলের মধ্যে পড়ে, যারা পেঁচাদের প্রজাতির বেশিরভাগ প্রজাতিকেই ধরে রাখে। অন্য দলটি হল লক্ষ্মীপেঁচা দের দল।
কন্ঠী নিমপ্যাঁচা হল একটা সাধারণ পাখি যারা প্রধানত বনে জঙ্গলে বসবাস করতে পছন্দ করে এবং সেখানেই প্রজনন করে। এরা প্রধানত গাছের গর্তে বাসা বাঁধে এবং ৩ থেকে ৫ টা ডিম পাড়ে ওই বাসার মধ্যে।
কন্ঠী নিমপ্যাঁচা ছোটো আকারের পেঁচা (২৩–২৫ সেমি), যদিও তারা স্কোপ্স পেঁচাদের মধ্যে সবথেকে বড়ো আকারের হয়। অন্যান্য স্কোপ্স পেঁচাদের মতোন এদের মাথায় ছোটো ছোটো কানের মতোন অংশ দেখতে পাওয়া যায়। এদের দেহের ওপরের অংশ ধূশর রঙের হয় অথবা বাদামি রঙের হয়, যেটা প্রধানত উপজাতিদের ওপরে নির্ভর করে। গায়ের ওপরে থাকে হলদে-বাদামি রঙের ছিট ছিট রঙ। দেহের নিচের অংশও বাদামি রঙের হয় এবং এর ওপরে থাকে গাঢ় রঙের দাগ।
মুখের রঙ হয় সাদাটে অথবা হলদে-বাদামি রঙের, এবং এদের চোখ হয় কমলা অথবা বাদামি রঙের। ঘাড়ের কাছে থাকে বাদামি রঙের ব্যান্ড। পুরুষ এবং মহিলা উভয়ই একইরকম দেখতে হয়। এদের উড়ান গভীর ভাবে উৎকলিত হয়।
এরা প্রধানত নিশাচর প্রজাতি কিন্তু এদেরকে মাঝে মাঝেই গাছগাছলিতে দল বেঁধে বিশ্রাম নিতে দেখা যায়। এরা প্রধানত পোকামাকড় খেয়েই বেঁচে থাকতে ভালবাসে। এদের ডাক অনেকটা এরম - "গুগ গুক"।
এই প্রজাতিটিকে প্রধানত পাওয়া যায় উত্তর ভারতে। এদেরকে অনেকটা ওরিয়েন্টাল স্কোপ্স পেঁচাদের "Otus sunia" মতোন দেখতে লাগে। এরা ইন্ডিয়ান স্কোপ্স পেঁচা "O. bakkamoena" প্রজাতির মতোন দেখতে হলেও এই প্রজাতির থেকে সামান্য আকারে বড়ো হয়। এদেরকে এদের ডাকের মাধ্যমে সহজেই চেনা যায়।
হুগো এবের্লেইন

হুগো এবের্লেইন (; (৪ মে, ১৮৮৭ – ১৬ অক্টোবর, ১৯৪১) ছিলেন একজন জার্মান কমিউনিস্ট। স্পার্টাকাস লীগের অন্যতম নেতা এবং জার্মানির কমিউনিস্ট পার্টির কেন্দ্রীয় কমিটির সদস্য। তিনি আরো ছিলেন কমিন্টার্নের প্রথম, চতুর্থ ও সপ্তম কংগ্রেসের প্রতিনিধি এবং ১৯৩৫-১৯৩৭ সালে কমিন্টার্নের কার্যকরী কমিটির আন্তর্জাতিক কন্ট্রোল কমিশনের সদস্য। ১৯৩৩ সালে জার্মানিতে নাৎসিরা ক্ষমতায় এলে এবের্লেইন সোভিয়েত ইউনিয়নে পালিয়ে আসেন এবং হোটেল লাক্স-এ উদ্বাস্তু হিসেবে অবস্থান করেন। ১৯৩৭ সালের জুলাইতে তিনি স্তালিনের মহাদুর্যোগে দশ দিন প্রশ্নোত্তর ও নির্যাতনের সম্মুখীন হন। ১৯৩৮ সালের এপ্রিলে তাকে লেফরতোভ জেলে আনা হয়, ১৯৩৯ সালে ভরতুকা গুলাগে তার ১৫ বছরের জেল হয়। ১৯৪১ সালে তিনি মস্কো ফিরে আসেন, ১৯৪১ সালের ১৬ অক্টোবর তাকে হত্যা করা হয়। পরে পূর্ব জার্মানিতে তাকে জাতীয় বীর হিসেবে সম্মানিত করা হয় এবং জনতার জাতীয় বাহিনীতে তার নামে একটি রেজিমেন্টের নামকরণ করা হয়।
জ্যোতিপ্রসাদ আগরওয়ালা

জ্যোতিপ্রসাদ আগরওয়ালা (ইংরাজী:Jyotiprasad Agarwala;অসমীয়া: জ্যোতিপ্রসাদ আগৰৱালা) ভারতের অসম রাজ্যের বিখ্যাত গীতিকার, নাট্যকার, লেখক ও চলচ্চিত্র নির্মাতা ছিলেন। তিনি অসমীয়া ভাষায় কবিতা, নাটক, প্রবন্ধ, সমালোচনা ও শিশুসাহিত্য রচনা করে অসমীয়া সাহিত্যে যথেষ্ট অবদান রেখেছেন। অসমীয়া সাহিত্যে আবদান থাকার জন্য জ্যোতিপ্রসাদ আগরওয়ালাকে “রুপকোয়র” উপাধি দেওয়া হয়। ১৯৩৫ খ্রিষ্টাব্দে তিনি প্রথম অসমীয়া চলচ্চিত্র জয়মতী নির্মাণ করেছিলেন। ১৯৫১ খ্রিষ্টাব্দের ১৭ জানুয়ারি তিনি কর্কট রোগে মৃত্যুবরণ করেন। জ্যোতিপ্রসাদ আগরওয়ালের মৃত্যুদিন ১৭ জানুয়ারি অসমে শিল্পী দিবস হিসেবে পালন করা হয়। ।
১৯০৩ খ্রিষ্টাব্দের ১৭ জুনে উজনী অসমের ডিব্রুগড় জেলার অন্তর্গত তামোলবারী চা বাগিচায় জ্যোতিপ্রসাদ আগরওয়ালার জন্ম হয়েছিল। জ্যোতিপ্রসাদ আগরওয়ালার পিতার নাম পরমানন্দ আগরওয়ালা ও মাতার নাম কিরণময়ী আগরওয়ালা। চন্দ্রকুমার আগরওয়ালা সমন্ধে কাকা ছিলেন। আগরওয়ালার পুর্বপুরুষ নবরংগরাম ১৮১১ খ্রিষ্টাব্দে রাজস্থানের মারোয়াড় থেকে অসমে এসেছিলেন।
অসম ও কলকাতার বিভিন্ন স্থান থেকে শিক্ষা লাভ করার পর ১৯২১ খ্রিষ্টাব্দে দ্বিতীয় বিভাগে মেট্রিকুলেশনে উর্ত্তীণ হন। ১৯২৬ খ্রিষ্টাব্দে জ্যোতিপ্রসাদ অর্থনীতিতে উচ্চ শিক্ষার জন্য এডিনবার্গে যান কিন্তু ১৯৩০ খ্রিষ্টাব্দে শিক্ষা শেষ না করে তিনি অসমে ফিরে আসেন। ফিরে আসার পথে তিনি জার্মানি থেকে চলচ্চিত্র নির্মাণের প্রশিক্ষণ নিয়েছিলেন।
শিক্ষা ত্যাগ করে অসম আসার পর জ্যোতিপ্রসাদ ভারতের স্বাধীনতা আন্দোলনে যোগদান করেন। ১৯৩২ সনে তিনি স্বাধীনতা সংগ্রামের জন্য ১৫ মাসের জন্য কারাবাসে থাকেন। শিলচর জেলে তিনি টাইফয়েড জ্বরে আক্রান্ত থাকা অবস্থায় তিনি কারাবাস পূর্ণ করেন। ১৯৩৩ খ্রিষ্টাব্দে জ্যোতিপ্রসাদ ভোলাগুরি চর বাগিচায় চিত্রবন স্থাপন করেন ও প্রথম অসমীয়া চলচ্চিত্র জয়মতীর সম্পাদনার কাজ আরম্ভ করেন। ১৯৩৫ খ্রিষ্টাব্দে লক্ষ্মীনাথ বেজবরুয়ার কাহিনীর উপর ভিত্তি করে অসমীয়া প্রথম চলচ্চিত্র জয়মতী মুক্তি পায়। জয়মতী চলচ্চিত্র থেকে হওয়া বাণিজ্যিক লোকসানের ধন আদায় করার জন্য তিনি ১৯৩৯ খ্রিষ্টাব্দে দ্বিতীয় অসমীয়া চলচ্চিত্র ইন্দ্রমালতী নির্মাণ করেছিলেন। ১৯৪১ খ্রিষ্টাব্দে জ্যোতিপ্রসাদ পুনরায় স্বাধীনতা সংগ্রামে অংশগ্রহণ করেন। ১৯৩৬ খ্রিষ্টাব্দে জ্যোতিপ্রসাদ আগরয়ালা দেওয়ানী ভূঞার সঙ্গে বিবাহ করেছিলেন। ১৯৫১ খ্রিষ্টাব্দের ১৭ জানুয়ারি জ্যোতিপ্রসাদ আগরওয়ালা কর্কট রোগে মৃত্যুবরণ করেন। মৃত্যুর সময় আগরওয়ালার বয়স ছিল ৪৮ বৎসর।
লিটল আউল

লিটল আউল ("Athene noctua") হল এক প্রজাতির পাখি যারা প্রধানত ইউরোপ, এশিয়া, কোরিয়া এবং উত্তর আফ্রিকার বিভিন্ন উষ্ণ অঞ্চলে বসবাস করে। এরা গ্রেট ব্রিটেনের কাছাকাছি থাকে না, যেখানেই তাদের ব্যাপারে প্রথম বল হয়ে থাকে ১৮৪২ সালে, এবং এদেরকে নিয়ে প্রথম বলেছিলেন থমাস পোইস। এরা সফলভাবেই নিউজিল্যান্ডের সাউথ আইল্যান্ড দ্বীপে এসেছিল বিংশ শতাব্দীর আগেই।
এই প্রজাতিটি টিপিকাল আউল প্রজাতির মধ্যে পড়ে, যারা সবথেকে বেশি প্রজাতির অন্তর্ভুক্ত। অন্য দলটি হল লক্ষ্মীপেঁচাদের দল।
এই পেঁচাটি একটি ছোটো প্রজাতির প্যাঁচা, প্রধানত লম্বা এবং এদের ডানার পরিমাপ হল উভয় পুরুষ এবং মহিলা দুজনেরই জন্য। এদের ওজন হয় প্রধানত .
প্রাপ্তবয়স্ক লিটল আউলদের সংখ্যা সবথেকে বেশি হয় যারা হল "A. n. noctua", এদের দেহের ওপরের অংশ প্রধানত যাদামি সাদা দাগযুক্ত হয়।, এবং দেহের নিচের অংশে বাদামি এবং সাদা রঙের বিদ্যুতের মতোন দাগ দেখতে পাওয়া যায়। এদের মাথা হয় বড়ো, পা হয় লম্বা এবং চোখের রঙ হয় হলুদ। এবং এদের সাদা রঙের ভ্রূ এদেরকে একটা চতুরতার ছোঁয়া দিয়ে যায়। এদের উড়ান অনেকটা সীমাবদ্ধ থাকে কাঠঠোকরাদের মতোন। তরুণরা অনেকটা মলিন রঙের হয় এবং প্রাপ্তবয়স্কদের মতোন মাথার ওপরে সাদা রঙের শিরস্ত্রাণের মতোন অংশ থাকে না এদের ডাক শুনতে অনেকটা এরকম - "কি-ইক"।
এই প্রজাতির একটা অংশ ফ্যাকাশে ধূসর-বাদামি রঙের হয় যারা প্রধানত "A. n. lilith"। এদের অন্যান্য উপজাতিগুলো হল, উত্তর আফ্রিকার "A. n. desertae", এবং তিনটি মধ্যবর্তী উপজাতি, দক্ষীণ-পূর্ব ইউরোপের এবং আনাতোলিয়ার "A. n. indigena" , "A. n. glaux" যাদেরকে পাওয়া যায় উত্তর আফ্রিকাতে এবং দক্ষিণপশ্চিম এশিয়াতে, এবং "A. n. bactriana" যারা প্রধানত মধ্য এশিয়াতে বিস্তার করে।
সারা পৃথিবীতে ১৩ টা উপজাতি পয়া গেছে এই লিটল আউল প্রজাতির এবং সবকটাই প্রধানত ইউরোপ এবং এশিয়া জুড়ে বিস্তার করে। লিটল আউল গ্রিক দেবী আথেনার পবিত্র ছিল, যেখান থেকেই এই প্রজাতিটি তাদের গণের নামকরণ পেয়েছে। এরা সবথেকে বেশি বিস্তার করে এবং এদের সংখ্যা অনেক বেশি অন্যান্য প্রজাতিদের তুলনায়। খুব সম্ভবত এরা বিশ্বের সবথেকে বেশি সংখ্যায় বিরাজ করে।
লিটল আউলদের আয়ু প্রধানত ৩ বছর অবধি থাকে।
এই প্রজাতিদের প্রধানত বিভিন্ন চাষাবাদের ক্ষেত্রে এবং অন্যান্য সমতলভূমিতে দেখতে পাওয়া যায়। এদের প্রধান শিকার হল পোকামাকড়, কেঁচো, ছোটো ছোটো সরীসৃপ ইত্যাদি। এছাড়াও এরা ছোটো ছোটো পাখি এবং প্রাণীও শিকার করে থাকে। এরা অনেক বড়ো আকারের প্রজাতির পাখিদেরও আক্রমণ করতে পারে। এরা আংশিকভাবে দিবাচর পাখি এবং মাঝে মাঝে দিনের বেলাতেও অত্যন্ত সাহসের সাথে শিকার ধরে।
এরা প্রধানত রাতেরবেলায় ডাকে এবং প্রজনন কাল আসলে আরোও জোরে জোরে ডাক্তে শোনা যায় এদেরকে। এদের বাসস্থান পরিবর্তন হয় তাদের স্বভাবের ওপরে নির্ভর করে। এরা প্রধানত গাছের গর্তে বাসা বাঁধে, এছাড়াও পাথরের ফাটলে, নদীর পাড়ে, দেওয়ালে, বাড়ি-ঘরেও এদের বাসা দেখতে পাওয়া যায়। এরা প্রধানত ৩ থেকে ৫ টা ডিম পাড়ে এবং সেই ডিম গুলো মহিলা পেঁচা তা দেয় ২৮-২৯ দিন ধরে। লিটল আউলরা বাড়িতেও বাসা বাঁধে এবং তারা সেখানে মানুষের তৈরি বাসায় থাকে। যদি তাদের বসবাসের স্থানে প্রচুর মানুষের বসবাস থেকে তারা ওই সকল মানুষদের সামনেই শিকার ধরতে অভ্যস্ত হয়ে পরে।
জুলি দেলপি

জুলি দেলপি (ইংরেজি: Julie Delpy) (জন্ম: ২১ ডিসেম্বর, ১৯৬৯) একজন ফরাসি-মার্কিন অভিনেত্রী, চলচ্চিত্র পরিচালক, চিত্রনাট্যকার, গীতিকার এবং সংগীতশিল্পী। তিনি নিউ ইয়র্ক ইউনিভার্সিটির টিস্ক স্কুল অব দ্য আর্টস থেকে চলচ্চিত্র নির্মাণ বিষয়ে পড়াশোনা করেছেন এবং এ পর্যন্ত ৩০টির অধিক চলচ্চিত্রে কাজ করেছেন। তিনি "ইউরোপা ইউরোপা" (১৯৯০), "দ্য ভয়েজার" (১৯৯১), "" (১৯৯৩), "বিফোর সানরাইজ" (১৯৯৫), "বিফোর সানসেট" (২০০৪) এবং "বিফোর মিডনাইট" (২০০৪) ইত্যাদি উল্লেখযোগ্য চলচ্চিত্রে অভিনয় করেন। তিনি তিনটি , দুইটি অনলাইন ফিল্ম ক্রিটিকস সোসাইটি পুরস্কার, এবং দুটি একাডেমি পুরস্কারের জন্যে মনোনীত হয়েছেন। ১৯৯০ সালে তিনি মার্কিন যুক্তরাষ্ট্রে পাড়ি দেয়ার পর ২০০১ সালে মার্কিন নাগরিকত্ব লাভ করেন।
দেলপি ১৯৬৯ সালে ফ্রান্সের প্যারিসে জন্মগ্রহণ করেন। তার বাবা আলবার্ট দেলপি একজন মঞ্চ পরিচালক এবং মা মেরি পিলেট একজন মঞ্চ ও চলচ্চিত্র অভিনেত্রী। বাবা -মার সুবাদে ছোটবেলায় মঞ্চের সাথে পরিচয় ঘটে একমাত্র সন্তান দেলপির। এ প্রসঙ্গে দেলপির নিজের উক্তি উল্লেখ্য, 
১৯৮৪ সালে মাত্র ১৪ বছর বয়সে নির্মাতা জঁ-লুক গদার, তার "ডিটেকটিভ" (১৯৮৫) ছবিতে দেলপিকে অন্তর্ভুক্ত করেন। দুই বছর পর, দেলপি বার্টার্ন্ড ট্যভেরনিয়রের "লা প্যাশন বীট্রাইচ"(La Passion Béatrice) (১৯৮৭) কাজ করেন এবং এতে অনবদ্য অভিনয়ের জন্য সিজার এ্যাওয়ার্ড ফর মোস্ট প্রমিজিং এ্যাক্টরস শ্রেনীতে মনোনীত হন। পরে তিনি অর্জিত অর্থ দিয়ে নিউ ইয়র্ক ভ্রমণে যান। তবে "ইউরোপা ইউরোপ"(১৯৯০) চলচ্চিত্রে অভিনয়ের মাধ্যমেই তিনি আন্তর্জাতিকভাবে খ্যাতি লাভ করেছেন। এই চলচ্চিত্রে তিনি জার্মান প্রো-নাজি চরিত্রে অভিনয় করেন যে কিনা না জেনেই জিউশ বীর সোলেমন পেরেলের সাথে প্রেমের সম্পর্কে আবদ্ধ হন। এই চলচ্চিত্রে অভিনয়ের জন্য তাকে অনর্গল জার্মান বলতে হয়েছিল।
জুলি দেলপি অভিনয়ের পাশাপাশি সংগীত চর্চাও করেন। তিনি ২০০৩ সালে শিরোনাম-অ্যালবাম, "জুলি দেলপি" প্রকাশ করেন। এই অ্যালবামের তিনটি গান–"এ্যা ওয়াল্টজ ফর এ্যা নাইট," "এ্যান ওশেন এপার্ট," এবং "যে ট'আইমে ট্যান্ট"– তার "বিফোর সানসেট" চলচ্চিত্রে অন্তর্ভুক্ত ছিল। এছাড়াও তিনি মার্ক কলিনের "লালালা" শেষাংশে "টু ডেজ ইন প্যারিস" গানে কণ্ঠ দিয়েছেন, এবং এখানকার সবকটি অরজিনাল স্কোর তিনিই লিখেছেন। দেলপি ২০০৯ সালে মুক্তিপ্রাপ্ত চলচ্চিত্র "দ্য কাউন্টলেস'র" সংগীত রচনা করেছেন।
উদয়ী নিম প্যাঁচা

উদয়ী নিম প্যাঁচা ("Otus sunia") হল একটা ছোটো আকারের স্কোপ্স পেঁচা যাদেরকে প্রধানত পাওয়া যায় দক্ষিণ এশিয়া। এদেরকে প্রধানত শুষ্ক বনভুমিতে দেখতে পাওয়া যায়। এদেরকে প্রধানত চেনা যায় তাদের অন্যরকমের ডাকের সাহায্যে। আলাস্কাতে এদের নিয়ে দুটো রেকর্ড আছে। বাংলাদেশে এদের সুন্দরবন ও সুন্দরবনসংলগ্ন এলাকায়, বৃহত্তর সিলেট ও চট্টগ্রামের টিলা-পাহাড়ি বনে এদের দেখা যায়। এদের বাংলা নাম "ছোট নিমপোখ"।
হলুদ চোখের এই ছোট পেঁচাটি দক্ষিণ-পূর্ব এশিয়ার একটি বিরল প্রজাতির পাখি। এ পর্যন্ত লালচে-ধূসর, ধূসর-বাদামি এবং লালচে-বাদামি পালকযুক্ত নিমপোখের অস্তিত্ব পাওয়া গেছে। এদের মাথার উপরে কানের দুপাশে শিঙের মত দেখতে দুটি পালক গুচ্ছ রয়েছে, এগুলো সবসময় খাড়া থাকে না। এদের শরীরের উপরের দিকে মাথা-পিঠে ধূসর-বাদামি বা লালচে-ধূসর রঙের ছিট ছিট দাগ থাকে এবং শরীরের নিচের অংশে বুকে-পেটে সাধাটে-ধূসর বর্ণের পালক থাকে।
দৈর্ঘ্য সাধারণত "১৭" থেকে "২১" সেন্টিমিটার হয়ে থাকে। পাখার দৈর্ঘ্য "১১.৯-১৫.৮" সেন্টিমিটার এবং লেজের দৈর্ঘ্য "৪.৯-৭.৫" সেন্টিমিটার হয়। ওজন হয় "৭৫-৯৫" গ্রাম। স্ত্রী পাখিরা সাধারণত পুরুষদের তুলনায় ভারী হয়।
এই নিশাচর পাখিটি খোলা এবং আধা-খোলা বনভূমি, প্রায় বৃক্ষ শূন্য নদীর তীরে বাস করে। এরা বেশিরভাগ সময়ে নিকটবর্তী বনপ্রান্তে বা জঙ্লাভূমিতে শিকার করে। দিনের বেলা গাছের গুঁড়িতে ডালে বা গর্তে পাতার ঘন সন্নিবেশের আড়ালে লুকিয়ে থাকে। এদের কার্যকলাপ শুরু হয় গোধূলির পর থেকে।
এর মূলত পোকামাকড় ও মাকড়সা খেয়ে থাকে। কখনো কখনো এরা ছোট মেরুদণ্ডী প্রাণিও শিকার করে। দাড়িয়ে থেকে বা উড়ন্ত উভয় অবস্থাতে এরা শিকারে পটু।
ক্যালকাটা স্কুল অফ ট্রপিক্যাল মেডিসিন

ক্যালকাটা স্কুল অফ ট্রপিকাল মেডিসিন (সিএসটিএম) হল ভারতে ক্রান্তীয় রোগজীবাণু সংক্রান্ত গবেষণার জন্য নির্মিত একটি চিকিৎসাপ্রতিষ্ঠান। ইন্ডিয়ান মেডিকাল সার্ভিসে কর্মরত ক্যালকাটা মেডিকেল কলেজের রোগনিরূপণবিদ্যার অধ্যাপক লিওনার্দ রজার্স (১৮৬৮-১৯৬২খ্রিঃ) এটি প্রতিষ্ঠা করেন ১৯১৪ খ্রিষ্টাব্দে। ২০০৩ খ্রিষ্টাব্দ পর্যন্ত এটি কলকাতা বিশ্ববিদ্যালয়ের অধীনস্থ ছিল। বর্তমানে ওয়েস্ট বেঙ্গল ইউনিভার্সিটি অফ হেলথ সায়েন্সেস এর আওতায় আছে।
উপেন্দ্রনাথ ব্রহ্মচারী এবং রোনাল্ড রসের মত খ্যাতনামা গবেষকেরা এই প্রতিষ্ঠানে কাজ করেছেন।
মার্ক ক্রেগ

মার্ক ডোনাল্ড ক্রেগ (; জন্ম: ২৩ মার্চ, ১৯৮৭) অকল্যান্ডে জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০১৪ সাল থেকে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের হয়ে খেলছেন। দলে তিনি মূলতঃ স্পিন বোলার। ডানহাতে অফ স্পিন বোলিংয়ের পাশাপাশি বামহাতে ব্যাটিংয়ে অভ্যস্ত মার্ক ক্রেগ।
৮ জুন, ২০১৪ তারিখে ওয়েস্ট ইন্ডিজে সফরকালীন সময়ে নিউজিল্যান্ড দলের হয়ে টেস্ট ক্রিকেটে অভিষেক ঘটে তার। সিরিজের ১ম টেস্টেই তার চমকপ্রদ বোলিং নৈপুণ্যে নিউজিল্যান্ড দল ১৮৬ রানের বিশাল ব্যবধানে ওয়েস্ট ইন্ডিজকে পরাজিত করে। খেলায় তিনি ১৮৮ রানের বিনিময়ে ৮ উইকেট লাভ করেন ও ম্যান অব দ্য ম্যাচের পুরস্কার লাভ করেন। এছাড়াও বিজে ওয়াটলিংয়ের সাথে জুটি গড়ে ৪ ঘণ্টায় তিনি তার সর্বোচ্চ ৬৭ রান সংগ্রহ করেন।
টেস্ট ক্রিকেটের ইতিহাসের প্রথম ক্রিকেটার হিসেবে প্রথম বলেই ছক্কা হাঁকান তিনি। জ্যামাইকার সাবিনা পার্কে স্বাগতিক ওয়েস্ট ইন্ডিজের বিপক্ষে টেস্ট ক্রিকেটের ইতিহাসের চতুর্থ ব্যাটসম্যান হিসেবে ছক্কা মেরে রানের খাতা শুরু করেন তিনি। বাদ-বাকীরা হলেন - এরিক ফ্রিম্যান (১৯৬৮), কার্লাইল বেস্ট (১৯৮৬), কিথ দাবেঙ্গা (২০০৫) ও ধনঞ্জয় ডি সিলভা (২০১৬)
২৬ নভেম্বর, ২০১৪ তারিখে সংযুক্ত আরব আমিরাতের শারজায় পাকিস্তানের বিপক্ষে অনুষ্ঠিত ৩য় টেস্টের ১ম ইনিংসে ৭/৯৪ লাভ করেন, যা তার নিজস্ব সেরা বোলিং পরিসংখ্যান। এটি ছিল তার প্রথম ৫ উইকেট লাভ। ওয়েস্ট ইন্ডিজের বিরুদ্ধে তিনি তার পূর্বতন সেরা ৪/৯১ লাভ করেছিলেন। এরফলে পাকিস্তান দল ৩৫১ রানে গুটিয়ে যায়। পরবর্তীতে ব্রেন্ডন ম্যাককুলামের ১৮৮ বলে গড়া ঝড়ো ২০২ রানের ইনিংসে নিউজিল্যান্ড দল ইনিংস ও ৮০ রানের বিশাল ব্যবধানে জয়ী হয় ও সিরিজে ১-১ ব্যবধানে সমতা আনে। খেলায় তিনি ম্যান অব দ্য ম্যাচ নির্বাচিত হন।
কৃষ্ণকায় মেছো পেঁচা

কৃষ্ণকায় মেছো পেঁচা ("Bubo flavipes") হল প্যাঁচা প্রজাতির একধরনের পাখি। এদেরকে অন্যান্য মেছো পেঁচাদের সাথে একইভাগে রাখা হয় যার নাম হল "কেটুপা", কিন্তু এই দলটা আপেক্ষিক ভাবে ঈগল পেঁচাদের দলে পড়ে যায়, যার নাম হল "বুবো"।
এই টিপিকাল আউলদের প্রধানত পাওয়া উপক্রান্তীয় অঞ্চলে এবং বনাঞ্চলে। এদের প্রধান বিস্তার হল বাংলাদেশ, ভুটান, চীন, ভারত, লাওস, মায়ানমার, নেপাল, তাইওয়ান এবং ভিয়েতনাম। এরা প্রধানত মাছ খায়, এছাড়াও কাঁকড়া, চিংড়ি, ব্যাঙ, ব্যাঙ্গাচি, টিকটিকি, সাপ, এবং ছোটো ছোটো প্রাণী খায় যেমন গন্ধমূষিক, এবং ইঁদুর, বাদুড় ইত্যাদিও খেয়ে থাকে। এরা এছড়াও পাখি শিকার করে, যার মধ্যে একটা হল মান্দারিন হাঁস, যাদেরকে প্রধানত তাইওয়ানে দেখতে পাওয়া যায়। এই পেঁচা একটা নদীর ওপরে ৫.৫ থেকে ৭.৭ কিলোমিটার জায়গা নিজের দখলে রাখে।
নিকোবর স্কোপ্স পেঁচা

নিকোবর স্কোপ্স পেঁচা ("Otus alius") হল একধরনের প্যাঁচা প্রজাতির পাখি যারা প্রধানত টিপিকাল আউল পরিবারের অন্তর্ভুক্ত।
এদের প্রদান বাসস্থান হল নিকোবর দ্বীপপুঞ্জ, ভারত।
এদের প্রধান বাসস্থান হল ক্রান্তীয় নিম্নভূমির বিভিন্ন বনাঞ্চল। এদের অবস্থা খুবই সংকেতপূর্ণ এবং এদেরকে বিরল প্রজাতি হিসেবে ধরা হয়। এদেরকে আবিষ্কার করেছিলেন পামেলা সি. রাস্মুসেন ১৯৯৮ সালে।
সাদা ভ্রূ কাঠঠোকরা

সাদা ভ্রূ কাঠঠোকরা ("Sasia ochracea") হল একধরনের পাখি যারা প্রধানত কাঠঠোকরা পরিবারের অন্তর্ভুক্ত।
এদেরকে প্রধানত পাওয়া যায় বাংলাদেশ, ভুটান, কম্বোডিয়া, ভারত, লাওস, মায়ানমার, নেপাল, থাইল্যান্ড, এবং ভিয়েতনামে। এদের স্বাভাবিক বাসস্থান হল বন জঙ্গল এবং ক্রান্তীয় ও উপক্রান্তীয় এলাকার বিভিন্ন বনভূমি।
এই পাখিগুলো প্রধানত বাঁশ ব্যবহার করে তাদের বাসা বাধবার জন্য। এরা প্রধানত তাদের পায়ের সাহায্যে ভাঙ্গা বাঁশগুলোকে তোলে এবং তাদের ঠোঁটের সাহায্যে প্রধানত আংশিক ভাঙ্গা বাঁশগুলোকে পুরোপুরি ছেড়ে দেয়।
চামুন্ডা কালীমন্দির, মন্তেশ্বর

চামুন্ডা কালীমন্দির পশ্চিমবঙ্গের বর্ধমান জেলার মন্তেশ্বর নামক স্থানে অবস্থিত একটি প্রাচীন কালী মন্দির।
মন্তেশ্বরের চামুন্ডা কালীবিগ্রহ বিবসনা, ত্রিনয়না ও শ্যামবর্ণা। দেবীমূর্তির ডানহাতে ডমরু, শূল, অসি ও পানপাত্র এবং বামহাতে ত্রিশূল দিয়ে চণ্ড ও মুন্ডকে বধ করছেন। দেবীবিগ্রহের গলায় নরমুণ্ডমালা বর্তমান।
একুশে পদক বিজয়ীদের তালিকা (২০১০–১৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০১০–২০১৯ সাল পর্যন্ত একুশে পদক প্রাপ্তদের তালিকা:
২০১০ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০১০" প্রদান করা হয়।
২০১১ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০১১" প্রদান করা হয়।
২০১২ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০১২" প্রদান করা হয়।
২০১৩ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তি এবং ১টি প্রতিষ্ঠানকে "একুশে পদক ২০১৩" প্রদান করা হয়।
২০১৪ সালে বিভিন্ন ক্ষেত্রে বিশেষ অবদানেন জন্যে দেশের পনের জন ব্যক্তিকে "একুশে পদক ২০১৪" প্রদান করা হয় ওসমানী স্মৃতি মিলনায়তনে ২০ ফেব্রুয়ারি ২০১৪।
২০১৫ সালে বিভিন্ন ক্ষেত্রে বিশেষ অবদানেন জন্যে দেশের পনেরো জন ব্যক্তিকে "একুশে পদক ২০১৫" প্রদান করা হয়।
২০১৬ সালে বিভিন্ন ক্ষেত্রে বিশেষ অবদানেন জন্যে দেশের ষোল জন ব্যক্তিকে "একুশে পদক ২০১৬" প্রদান করা হয়।
বিভিন্ন ক্ষেত্রে গুরুত্বপূর্ণ অবদানের স্বীকৃতি হিসেবে দেশের ১৭ জন বিশিষ্ট নাগরিককে "একুশে পদক ২০১৭" প্রদান করা হয়।
বিভিন্ন ক্ষেত্রে গুরুত্বপূর্ণ অবদানের স্বীকৃতি হিসেবে দেশের ২১ জন বিশিষ্ট নাগরিককে "একুশে পদক ২০১৮" প্রদান করা হয়।
বিভিন্ন ক্ষেত্রে গুরুত্বপূর্ণ অবদানের স্বীকৃতি হিসেবে দেশের ২১ জন বিশিষ্ট নাগরিককে "একুশে পদক ২০১৯" প্রদান করা হয়।
একুশে পদক বিজয়ীদের তালিকা (২০০০–০৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ২০০০–২০০৯ সাল পর্যন্ত একুশে পদক প্রাপ্তদের তালিকা:
২০০০ সালে বিভিন্ন ক্ষেত্রে বিশেষ অবদানেন জন্যে দেশের ১৫ জন ব্যক্তিকে "একুশে পদক ২০০০" প্রদান করা হয়।
২০০১ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০১" প্রদান করা হয়।
২০০২ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০২" প্রদান করা হয়।
২০০৩ সালে বিভিন্ন ক্ষেত্রে বিশেষ অবদানেন জন্যে দেশের ১২ জন ব্যক্তিকে "একুশে পদক ২০০৩" প্রদান করা হয়।
২০০৪ সালে বিভিন্ন ক্ষেত্রে বিশেষ অবদানেন জন্যে দেশের ১০ জন ব্যক্তিকে "একুশে পদক ২০০৪" প্রদান করা হয়।
২০০৫ সালে বিভিন্ন ক্ষেত্রে বিশেষ অবদানেন জন্যে দেশের ১৪ জন ব্যক্তিকে "একুশে পদক ২০০৫" প্রদান করা হয়।
২০০৬ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০০৬" প্রদান করা হয়।
২০০৭ সালে বিভিন্ন ক্ষেত্রে বিশেষ অবদানেন জন্যে দেশের ৫ জন ব্যক্তিকে "একুশে পদক ২০০৭" প্রদান করা হয়।
২০০৮ সালে বিভিন্ন ক্ষেত্রে বিশেষ অবদানেন জন্যে দেশের ৯ জন ব্যক্তিকে "একুশে পদক ২০০৮" প্রদান করা হয়।
২০০৯ সালে বিভিন্ন ক্ষেত্রে বিশেষ অবদানেন জন্যে দেশের ১৩ জন ব্যক্তিকে "একুশে পদক ২০০৯" প্রদান করা হয়।
আনন্দময়ী কালীমন্দির, উলুবেড়িয়া

শ্রীশ্রীআনন্দময়ী কালীমন্দির পশ্চিমবঙ্গের হাওড়া জেলার উলুবেড়িয়া শহরে অবস্থিত একটি বিখ্যাত, শতাব্দীপ্রাচীন কালী মন্দির। হুগলি নদী তীরবর্তী এই মাতৃপীঠ ও তৎসংলগ্ন প্রাঙ্গণ, যা উলুবেড়িয়া কালীবাড়ি নামে প্রসিদ্ধ, হাওড়া জেলার অন্যতম প্রধান দ্রষ্টব্যস্থল।
১৩২৭ বঙ্গাব্দের ১৭ই বৈশাখ ভাগীরথী নদীর তীরে ধনুকাকৃতি নবরত্ন আনন্দময়ী কালীমন্দির প্রতিষ্ঠিত হয়। পাথরে নির্মিত কালীবিগ্রহের পদতলে শ্বেতপাথরে তৈরী শবাসনে শায়িত শিব মূর্তি বর্তমান।
আনন্দময়ী কালীমন্দির, ডোমজুড়

আনন্দময়ী কালীমন্দির পশ্চিমবঙ্গের হাওড়া জেলার ডোমজুড় শহরে অবস্থিত একটি বিখ্যাত কালী মন্দির।
ঊনবিংশ শতাব্দীর প্রথমার্ধে ডোমজুড়ের আনন্দময়ী কালীমন্দির প্রতিষ্ঠিত হয়। মন্দিরের গর্ভগৃহে শবাসনে শায়িত শিবের নাভি থেকে উঠে আসা প্রস্ফুটিত পদ্মের ওপর চতুর্ভূজা নরমুণ্ডমালিনী কালীবিগ্রহ অবস্থিত। দেবীমূর্তির দুইপাশে চারটি করে পরীর মূর্তি অবস্থিত।
হাজার হাত কালীমন্দির, শিবপুর

হাজার হাত কালীমন্দির পশ্চিমবঙ্গের হাওড়া জেলার শিবপুর শহরে অবস্থিত একটি বিখ্যাত কালী মন্দির।
১৯১৪ খ্রিষ্টাব্দের বৈশাখী পূর্ণিমা তিথিতে তান্ত্রিক আশুতোষ তর্করত্ন এই মন্দির ও বিগ্রহ প্রতিষ্ঠা করেন ও কুমারটুলির প্রিয়নাথ পাল বিগ্রহের রূপদান করেন। এই বিগ্রহ মার্কণ্ডেয় পুরাণের মধ্যম চরিত্রের দ্বিতীয় অধ্যায়ের শ্লোকানুসারে নির্মিত যেখানে দেবী মহিষাসুর বধে উদ্যত। বিশালাকার দেবী বিগ্রহটির এক হাজার হাত বর্তমান ও ডান পা সিংহের পিঠে। প্রতি বছর বৈশাখী পূর্ণিমা তিথিতে এই মন্দিরে কালীপূজা হয়ে থাকে।
খুকী কালীমন্দির, বজবজ

খুকী কালীমন্দির পশ্চিমবঙ্গের দক্ষিণ চব্বিশ পরগণা জেলার বজবজ শহরে অবস্থিত একটি বিখ্যাত কালী মন্দির।
বজবজে চিত্রগঞ্জের শ্মশানে আটচালা খুকী কালীমন্দির অবস্থিত। কষ্টিপাথর নির্মিত এক ফুট উচ্চ চতুর্ভূজা ত্রিনয়না দেবী বিগ্রহের পদতলে শিব অনুপস্থিত। অতীতে বর্ধমান থেকে ডাকাতি করে ফেরার পথে এই কালীমূর্তিকে ডাকাতসর্দার, দয়াল ঠাকুর সাধকের কাছে রেখেই চলে যায়। দয়াল ঠাকুরের গুরু স্বামী পূর্ণানন্দ বিগ্রহটি স্থাপনা করেন। কথিত আছে, স্বামী বিবেকানন্দ শিকাগো থেকে ফেরার সময় এই মন্দির দর্শন করেন।
ময়দা কালীমন্দির

ময়দা কালীমন্দির হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার জয়নগরের ময়দা গ্রামে অবস্থিত একটি বিখ্যাত কালী মন্দির।
১১৭৬ বঙ্গাব্দে বড়িশার সাবর্ণ চৌধুরী আটচালা ময়দা কালীমন্দির প্রতিষ্ঠা করেন। মন্দিরে গর্ভগৃহে অবস্থিত একটি শিলা কালী রূপে পূজিত হয়।
ধন্বন্তরী মন্দির

ধন্বন্তরী মন্দির হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মজিলপুর শহরে অবস্থিত একটি বিখ্যাত কালী মন্দির।
সপ্তদশ শতাব্দীতে তন্ত্রসাধক ভৈরবানন্দ ধন্বন্তরী কালীবিগ্রহ খুঁজে পান ও কালীমন্দির প্রতিষ্ঠা করেন। মন্দিরের গর্ভগৃহে কাঠের তৈরী কারুকার্যময় রথসিংহাসনে পদ্মের ওপর শায়িত শিব বিগ্রহের বুকের ওপর দণ্ডায়মানা সালঙ্কারা ত্রিনয়নী কালো কষ্টিপাথরে নির্মিত দক্ষিণাকালী বিগ্রহ অবস্থিত।
একুশে পদক বিজয়ীদের তালিকা (১৯৯০–৯৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ১৯৯০–১৯৯৯ সাল পর্যন্ত একুশে পদক প্রাপ্তদের তালিকা:
১৯৯০ সালে বিভিন্ন ক্ষেত্রে বিশেষ অবদানের জন্যে দেশের ৬ জন ব্যক্তিকে "একুশে পদক ১৯৯০" প্রদান করা হয়।
১৯৯১ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯১" প্রদান করা হয়।
১৯৯২ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৯২" প্রদান করা হয়।
১৯৯৩ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে "একুশে পদক ১৯৯৩" প্রদান করা হয়।
১৯৯৪ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯৪" প্রদান করা হয়।
১৯৯৫ সালে বিভিন্ন ক্ষেত্রে বিশেষ অবদানের জন্যে দেশের ৮ জন ব্যক্তিকে "একুশে পদক ১৯৯৫" প্রদান করা হয়।
১৯৯৬ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে "একুশে পদক ১৯৯৬" প্রদান করা হয়।
১৯৯৭ সালে বিভিন্ন ক্ষেত্রে বিশেষ অবদানের জন্যে দেশের ১১ জন ব্যক্তিকে "একুশে পদক ১৯৯৭" প্রদান করা হয়।
১৯৯৮ সালে বিভিন্ন ক্ষেত্রে বিশেষ অবদানের জন্যে দেশের ৬ জন ব্যক্তিকে "একুশে পদক ১৯৯৮" প্রদান করা হয়।
১৯৯৯ সালে বিভিন্ন ক্ষেত্রে বিশেষ অবদানের জন্যে দেশের ১০ জন ব্যক্তিকে "একুশে পদক ১৯৯৯" প্রদান করা হয়।
লে হালুয়া লে

লে হালুয়া লে ২০১২ সালের একটি বাংলা চলচ্চিত্র। রাজা চন্দ'র পরিচালনায় এবং শ্রী ভেঙ্কটেশ ফিল্মসের ব্যানারের এই চলচ্চিত্রে মুখ্য চরিত্রে অভিনয় করেছেন মিঠুন চক্রবর্তী, সোহম চক্রবর্তী, হিরণ চট্টোপাধ্যায়, পায়েল সরকার, লাবণী সরকার, অরিত্র দত্ত বণিক, খরাজ মুখোপাধ্যায়, কাঞ্চন মল্লিক সহ আরো অনেকে। এটি প্রিয়দর্শণ পরিচালিত মালায়ালম চলচ্চিত্র "পচাক্কুরু মুখুত্তি"'র পুনঃনির্মাণ। তিনিই আবার হিন্দিতে "হাঙ্গামা" চলচ্চিত্রটি নির্মাণ করেন।
ইন্টারনেট মুভি ডেটাবেজে লে হালুয়া লে
আড্রে হল্যান্ডার

আড্রে হল্যান্ডার (জন্ম: নভেম্বর ৪, ১৯৭৯ লুইসভিল, কেন্টাকি) হলেন একজন মার্কিন পর্নোগ্রাফি অভিনেত্রী।
তার প্রথম সিন ছিল "মোর ডার্টি ডেবেউট্যান্টস ২৬৮" নামে সিনেমাতে ইদ পাওয়ারস (Ed Powers) এর সাথে। নভেম্বর ২০১৩ অনুসারে তিনি প্রায় ৪০০ এরও বেশি সিনেমাতে অভিনয় করেছেন এবং তিনি "অট্টো এন্ড আড্রে ডেস্ট্রয় দ্য ওয়ার্ল্ড" নামে একটা সিনেমার সিরিজের যুগ্ম ডিরেক্টরও ছিলেন। তিনি জিতেছেন এ.ভি.এন পুরস্কার বছরের সেরা মহিলা পারফর্মার খেতাব পেয়েছিলেন ২০০৬ সালে। হল্যান্ডার এবং অট্টো তাদের নিজেদের পর্ন প্রোডাকশন খুলেছিলেন যার নাম ছিল "সুপারকোর", যার ডিস্ট্রিবিউশনে ছিল ম্যাচ২ এন্টারটেইনমেন্ট। তিনি ডিরেক্টর হিসেবে প্রথম সিনেমা করেন ম্যাচ২ এর সিনেমা "প্যাশোনেট লভ"। এপ্রিল ২০০৭ এ তিনি ও অট্টো তাদের সুপেরকোরের সিনেমাগুলোকে মার্কিন ভাইসে দেবার প্রস্তাব রাখেন।
যৌনশিল্প থেকে একটা ছোট্টো অবসর নিয়ে তিনি ২০১২ সালে আবার পর্ন ইন্ডাস্ট্রিতে ফিরে আসেন এবং সম্পূর্ণ ভাবে তার অভিনয় করা চালু করেন।
ব্লিথের মাছরাঙা

ব্লিথের মাছরাঙা ("Alcedo hercules") হল একধরনের মাছরাঙা প্রজাতির পাখি যাদেরকে প্রধানত দেখতে পাওয়া যায় বাংলাদেশ, ভারত, চীন, ভুটান, মায়ানমার, লাওস, ভিয়েতনাম প্রভৃতি দেশে। এদেরকে দেখতে পাওয়া যায় চিরসবুজ ঘন অরণ্যে এবং চারপাশের খোলামেলা জায়গায়, প্রধানত , মূলত ।
এডয়ার্ড ব্লিথ (১৮১০-১৮৭৩), প্রথম এদেরকে লক্ষ্য করেন এবং তাই জন্য তার নামানুসারেই এদের নামকরণ করা হয়েছে ব্লিথের মাছরাঙা।
আস্তা সিয়েমপ্রে, কোমান্দান্তে

"আস্তা সিয়েম্প্রে, কমান্দান্তে" বা কেবলমাত্র "আস্তা সিয়েম্প্রে" (ইংরেজি: Hasta Siempre, Comandante) কিউবান সুরকার কার্লোস পুয়েবলার ১৯৬৫ সালের একটি গান। এই গানের কথা মূলত বিপ্লবী চে গেভারার কঙ্গো এবং পরবর্তীতে বলিভিয়ায় বিপ্লবের উদ্দেশ্যে কিউবা ছেড়ে আসার সময়ের, একটি বিদায়কালীন চিঠির উত্তর। পরবর্তীতে তাকে বলিভিয়ায় বন্দী এবং মৃত্যুদণ্ড কার্যকর করা হয়।
দিয়াগো কস্তা

দিয়াগো দা সিলভা কস্তা (, ; জন্ম ৭ই অক্টোবর ১৯৮৮) একজন ব্রাজিলে জন্মানো স্পেনীয় পেশাদার ফুটবলার যিনি লা লিগা দল আতলেতিকো মাদ্রিদ এবং স্পেন জাতীয় দলে একজন স্ট্রাইকার হিসেবে খেলে থাকেন।
কস্তা তার ফুটবল ক্যারিয়ার শুরু করেন পর্তুগীজ ক্লাব ব্রাগার হয়ে। ২০০৭ সালে অ্যাটলেটিকো মাদ্রিদ তাকে চুক্তিবদ্ধ করে। এরপরে কস্তা পুনরায় ব্রাগা, সেলতা ভিগো এবং অ্যালবাসেটে ধারে খেলেন। ২০০৯ সালে তাকে রিয়াল ভ্যালাদোলিদের নিকট বিক্রি করে দেয়া হয়। এর পরের বছর তিনি পুনরায় অ্যাটলেটিকো মাদ্রিদে ফিরে আসেন এবং অ্যাটলেটিকোর আক্রমণভাগের একজন গুরুত্বপূর্ণ খেলোয়াড় হিসেবে আবির্ভূত হন। ২০১৩-১৪ মৌসুমে, তার ২৭ গোলের সৌজন্যে অ্যাটলেটিকো মাদ্রিদ ১৮ বছর পর পুনরায় লা লিগা জিততে সক্ষম হয়।
আন্তর্জাতিক ফুটবলে কস্তা ব্রাজিলের হয়ে ২০১৩ সালে ২টি খেলায় অংশগ্রহণ করেন। এরপর তিনি স্পেনের প্রতিনিধিত্ব করা ইচ্ছা প্রকাশ করেন এবং ২০১৩ সালে সেপ্টেম্বর মাসে স্পেনীয় নাগরিকত্ব পান। স্পেনের হয়ে ২০১৪ সালের মার্চ মাসে তার অভিষেক ঘটে এবং তিনি স্পেনের হয়ে ২০১৪ ফিফা বিশ্বকাপ ও ২০১৮ ফিফা বিশ্বকাপে অংশ নেন।
কাস্তেলাউ (সিরা)

এস্তাদিও প্লাসিদো আদেরাল্দো কাস্তেলো ব্রাজিলের একটি আন্তর্জাতিকমানের ফুটবল স্টেডিয়াম। এ স্টেডিয়ামটি কাস্তেলাউ () বা গিগান্তে ডা বোয়া ভিস্তা নামেও পরিচিত। ব্রাজিলের সিরার ফর্তালিজায় অবস্থিত ফুটবল স্টেডিয়ামটি ১১ নভেম্বর, ১৯৭৩ তারিখে উদ্বোধন ঘটে। এর সর্বোচ্চ দর্শক ধারণ সক্ষমতা ৬৭,০৩৭। সিরা রাজ্য সরকার এ স্টেডিয়ামের স্বত্ত্বাধিকারী। সিরা স্পোর্টিং ক্লাব ও ফর্তালিজা এস্পোর্তো ক্লাবের প্রধান অনুশীলনী মাঠ এটি। ১২ সেপ্টেম্বর, ১৯৬৬ থেকে ১৫ মার্চ, ১৯৭১ মেয়াদকালে সিরার গভর্নর "প্লাসিদো আদেরাল্দো কাস্তেলাউয়ের" সম্মানে এ স্টেডিয়ামের নামকরণ করা হয়। তিনি এ স্টেডিয়াম নির্মাণে অগ্রণী ভূমিকা পালন করেছিলেন।
১৯৬৯ থেকে ১৯৭৩ মেয়াদকালে কাস্তেলাউয়ের নির্মাণ কার্য পরিচালিত হয়। ১৯৭৩ সালের ১১ নভেম্বর তারিখে এর শুভ উদ্বোধন ঘটে। মে, ২০০০ সালে সিরা রাজ্য সরকার স্টেডিয়াম পুণঃগঠনের কথা ঘোষণা করে। তিনটি ধাঁপে বিভক্ত হয়ে এর অবকাঠামো সংস্কার চলে। ১৬ মে, ২০০১ তারিখে প্রথম ধাঁপে এর পুণঃগঠন শুরু হয়। ২০ জুলাই, ২০০১ তারিখে দ্বিতীয় ধাঁপে স্টেডিয়ামে বাহ্যিক অবকাঠামো শক্তিশালীকরণে পদক্ষেপ নেয়া হয়। বৈদ্যুতিক, পয়ঃনিষ্কাশন ব্যবস্থা তৃতীয় ধাঁপে সম্পন্ন হয়।
১১ নভেম্বর, ১৯৭৩ তারিখে সিরা বনাম ফর্তালিজার মধ্যকার ফুটবল খেলার মাধ্যমে স্টেডিয়ামের উদ্বোধনী খেলা অনুষ্ঠিত হয়। কিন্তু কোন দলই গোল করতে পারেনি। ১৮ নভেম্বর, ১৯৭৩ তারিখে সিরা’র ইরান্দি’র গোলে ভিতোরিয়াকে ১-০ ব্যবধানে পরাজিত করে।
পাপন (গায়ক)

অংগরাগ মহন্ত ভারতের আসামের একজন কণ্ঠশিল্পী। তিনি পাপন নামে বেশি পরিচিত। তিনি হিন্দী, আসামীয়া, বাংলা ভাষায় গান গেয়েছেন। পাপন "ইস্ট ইন্ডিয়া কোম্পানী" নামক সঙ্গীত ব্যান্ডের সঙ্গে জড়িত।
অংগরাগ মহন্তের জন্ম হয় আসামের দুইজন জনপ্রিয় শিল্পী খগেন মহন্তের ঔরসসে ও অর্চনা মহন্তের গর্ভে। তিনি শৈশবকাল থেকে সঙ্গীতের সঙ্গে জড়িত ছিলেন।
আসাম তথা উত্তর পূর্বাঞ্চলের ধর্মীয় গানে প্রভাবিত হয়ে পাপন আধুনিক বাদ্যযন্ত্র ব্যবহার করে ধর্মীয় গানগুলো শ্রোতাদের মধ্যে ফিউশন রুপে প্রতিষ্ঠাপন করেছেন। ২০০৫ সালে পাপনের প্রথম আসামীয়া গানের অ্যালবাম "জোনাক রাতি" মুক্তি পায়। অ্যালবাম মুক্তির পর তিনি আসামের শ্রোতাদের মধ্যে জনপ্রিয়তা লাভ করেন। তিনি ২০১০ সালে “চিনাকী অচিনাকী” নামক বিখ্যাত গানের অ্যালবামে কন্ঠদান করেন।
২০১১ সালে আসামীয়া চলচ্চিত্র "রামধেনু"-র সঙ্গীত "ওজায় যা নৈ" গান গেয়ে তিনি শ্রেষ্ঠ কণ্ঠশিল্পীর মর্যদা লাভ করেন । ২০১১ সালের এপ্রিল মাসে তিনি "দম মারো দম" নামক হিন্দী চলচ্চিত্রের "জিয়ে কিউ" গীতটিতে কন্ঠদান করে বিশাল সফলতা অর্জন করেন। এই সফলতার পর তিনি অনেক হিন্দী ও বাংলা চলচ্চিত্রে কন্ঠদান করেন। পাপনে কন্ঠদান করা কয়েকটি উল্লেখযোগ্য হিন্দী ও বাংলা চলচ্চিত্রের নাম: সাউন্ডট্রেক (হিন্দী ২০১১), আই অ্যাম কালাম ( হিন্দী ২০১১) ও সিস্টেম ( বাংলা ২০১১) ইত্যাদি। ২০১১-১২ বর্ষে হেঙুল থিয়েটারে পাপন শ্রেষ্ঠ শিল্পী রূপে "মরিচিকা" নাটকে কন্ঠদান করেন।
পাপন ইষ্ট ইন্ডিয়া কম্পানী নামক ব্যান্ডের প্রধান কণ্ঠশিল্পী। ২০০৭ সালে স্থাপিত ইস্ট ইন্ডিয়া কম্পানী ব্যান্ডের অন্যান্য সদস্যের নাম: ব্রীণ দেসাই (সঙ্গীত ব্যবস্থাপক), কৃষ্ণা (গিটারবাদক), দিপু (বেস গিটারবাদক), কির্তী (তবলাবাদক) এবং পংকজ (গিটারবাদক)। এই ব্যান্ড আসাম সহ নিউজিল্যান্ডে সঙ্গীত পরিবেশন করেছে।
পাপন ইস্ট ইন্ডিয়া ব্যান্ডের অন্যান্য সদস্যদের নিয়ে এম টি.ভি কোক স্টুডিও প্রথম শিজেন (২০১১), দ্বিতীয় শিজেন (২০১২) ও তৃতীয় শিজেনে (২০১৩) সঙ্গীত পরিচলনা করেন। তিনি প্রথম শিজেনে বিহুগীত, দ্বিতীয় শিজেনে টোকারী গীত ও তৃতীয় শিজেনে ঝুমুর গান, হোলী গীত, গোয়ালপরীয়া গীত ও লোকোগীত গেয়ে সর্বমোট ৬টি গানের একটি খন্ড পরিচালনা ও প্রয়োজনা করেন। পাপনের কণ্ঠ দেয়া কোক স্টুডিওর গান সমগ্র ভারতে জনপ্রিয়তা লাভ করেছে। স্টার ওয়ার্ল্ডে ভারতের সঙ্গীত ভিত্তিক তথ্যচিত্র ধারাবাহিক "দ্য দুয়রিষ্ট" প্রথম শিজেনের ষষ্ঠ খণ্ডে রব্বি শেরগীলের সংঙ্গে সঙ্গীত পরিবেশন করার জন্য পাপনকে আমন্ত্রণ করা হয়েছিল। খোলে দা রব নামের এই খন্ড ২০১১ সালের ২০ নভেম্বরে প্রদর্শিত হয়। কাজিরাঙ্গা রাষ্ট্রীয় উদ্যানে পাপন ও রব্বি শেরগীল মিলিত ভাবে পান্জাবী, বাংলা ও আসামীয়া মিশ্রিত একটি গান রচনা করেছিলেন। এই গানটিতে পাপন বড়ো, রাভা ও সত্রীয় সঙ্গীতের উপাদান ব্যবহার করেছিলেন।
লীনা জুমানি

লীনা জুমানি (); হলেন একজন ভারতীয় টেলিভিশন অভিনেত্রী এবং মডেল। তিনি ২০০৯ সালের "কই আপনে কো হে" ধারাবাহিকে অভিনয়ের মাধ্যমে মিডিয়াতে আবির্ভূত হন।
লীনা ভারতীয় টেলিভিশন ধারাবাহিক "বন্দিনী" তে খেমি চরিত্রে অভিনয় করেছিলেন। তার চরিত্র খেমি ছিল একটি দরিদ্র গ্রাম্য পরিবারের মেয়ের। এরপর তিনি সুহাসি চরিত্রে কই আপনে কো হ্যায় তে অভিনয় করেন। এছাড়াও তিনি "তুঝ সাং প্রীত লাগি সাজনা" ধারাবাহিকে ও আহট এ বিশেষ উপস্থিতি এবং "তেরে লিয়ে" তে ক্যামিও চরিত্রে অভিনয় করেন। এরপর তিনি প্রধান নায়িকা চরিত্রে "গঙ্গা কি ধিজ" ধারাবাহিকে পাখি ভূমিকায় অভিনয় করেন। সাম্প্রতিক সময়ে তিনি "ছোটি সে জিন্দেগী" ধারাবাহিকে ইরা চরিত্রে অভিনয় করছেন। তার অন্যান্য চরিত্রগুলির মধ্যে রয়েছে; পুনোর বিবাহতে পরিধি, পিয়া কা ঘার প্যায়ারা লাগেতে পিয়া এবং অমিতা কি অমিতে অন্তরা।
লীনা ১৯৮৯ সালের ১৬ই জুলাই তারিখে ভারতের গুজরাতে জন্মগ্রহণ করেন এবং আহমেদাবাদে বেড়ে ওঠেন।
বিশালাক্ষী কালীমন্দির, টিটাগড়

বিশালাক্ষী কালীমন্দির পশ্চিমবঙ্গের উত্তর চব্বিশ পরগনা জেলার টিটাগড় শহরের একটি সুপ্রাচীন কালী মন্দির।
অষ্টাদশ শতাব্দীতে রাধাকান্ত ঘোষাল নামক এক ব্রাহ্মণ বিশালাক্ষী কালীমন্দির প্রতিষ্ঠা করেন। মন্দিরে গর্ভগৃহে অবস্থিত কাঞ্চনবর্ণা সাড়ে চার ফুট উচ্চ কালীবিগ্রহ চতুর্ভূজা। ওপরের বামহাতে তলোয়ার, নিচের বামহাতে নরমুণ্ড, ওপরের ডানহাত অভয়মুদ্রা এবং নিচের ডানহাত বরদানরত। মাথায় রূপোর মুকুট ও পদতলে শায়িত শিব। দেবীবিগ্রহের বামে পূর্বদিকে শিবের মাথা ও পশ্চিমদিকে দুই পা অবস্থিত।
বিহারী মুসলিম

বিহারী মুসলিম হলেন সেসব মানুষ যাদের আদি নিবাস ভারতের বিহার রাজ্য এবং ধর্ম ইসলাম| তারা মূলত সুন্নি শ্রেণীর মুসলিম ও হানাফি মতাদর্শের অধিকারী।
বলা হয়ে থাকে যে, ৯ম থেকে ১৫দশ শতাব্দীর মাঝে সুফি প্রচারকগণ এবং সুন্নি শাসকগণের আগমণের সাথে সাথে বিহারে ইসলাম প্রতিষ্ঠিত হয়। দেশবিভাগের পর মোট ত্রিশ লক্ষ বিহারী মুসলিম পাকিস্তান ও বাংলাদেশে(তৎকালীন পূর্ব পাকিস্তান) চলে আসে।
ভবানী কালীমন্দির, পাণিহাটি

ভবানী কালীমন্দির পশ্চিমবঙ্গের উত্তর চব্বিশ পরগনা জেলার পাণিহাটি শহরে অবস্থিত একটি সুপ্রাচীন কালী মন্দির।
কথিত, বাগবাজারের গঙ্গোপাধ্যায় বংশের একজন চন্দ্রকেতুগড়ের পয়ঃপ্রণালী থেকে দেবীবিগ্রহকে উদ্ধার করে প্রতিষ্ঠা করেন।পঞ্চদশ শতাব্দীতে নির্মিত কষ্টিপাথরে তৈরী দুই ফুট উচ্চ বিগ্রহের একটি হাত পূর্বে ভাঙ্গা ছিল, যা পরে মেরামত করা হয়। দেবীবিগ্রহের পদতলে শ্বেতপাথরে নির্মিত শায়িত শিব অবস্থিত।
প্রসন্নময়ী কালীমন্দির, গোবরডাঙ্গা

প্রসন্নময়ী কালীমন্দির পশ্চিমবঙ্গের উত্তর চব্বিশ পরগনা জেলার গোবরডাঙ্গা শহরের একটি বিখ্যাত কালী মন্দির।
১২২৯ বঙ্গাব্দে কালীপ্রসন্ন মুখোপাধ্যায় দক্ষিণমুখী প্রসন্নময়ী কালীমন্দির প্রতিষ্ঠা করেন। গর্ভগৃহে শ্বেতপাথরের বেদীর ওপর আড়াই ফুট উচ্চ কষ্টিপাথরে নির্মিত কালীবিগ্রহ অবস্থিত। কালীবিগ্রহের পদতলে শ্বেতপাথরে নির্মিত শায়িত শিব মূর্তি অবস্থিত।
ব্রহ্মময়ী কালীমন্দির, মূলাজোড়

ব্রহ্মময়ী কালীমন্দির পশ্চিমবঙ্গের উত্তর চব্বিশ পরগনা জেলার মূলাজোড় গ্রামে অবস্থিত একটি প্রাচীন কালী মন্দির।
কথিত আছে, কলকাতার পাথুরিয়াঘাটার গোপীমোহন ঠাকুরের মেয়ে ব্রহ্মময়ী বিবাহের দিন গঙ্গাস্নানের সময় ডুবে গেলে তার স্মৃতিতে গোপীমোহন এই নবরত্ন মন্দির নির্মাণ করেন। মন্দিরপ্রাঙ্গণে বারোটি শিবমন্দির অবস্থিত।
প্রতি অমাবস্যায়, রটন্তী-চতুর্দশীতে কালীপূজা এবং গোটা পৌষমাস ব্যাপী এখানে উৎসব হয়। মন্দিরটি একটি সুন্দর বাগানের মধ্যে অবস্থিত। কালীবাড়িতে আনন্দশঙ্কর, গোপীশঙ্কর ও হরশঙ্কর নামে তিনটি বৃহৎ শিবলিঙ্গও আছে। মন্দিরের পিছনে পৃথক দেবালয়ে 'গোপীনাথ জীউ' নামে শ্রীকৃষ্ণের একটি বিগ্রহ আছে।
গোপীমোহন এই কালীবাড়িতে সেকালের বিখ্যাত গায়ক কালীমির্জা (কালিদাস চট্টোপাধ্যায়) ও লক্ষ্মীকান্ত বিশ্বাসকে (ল'কে কানা) নিয়ে আসতেন; কালীমির্জা গোপীমোহনকে বিভিন্ন শ্যামাবিষয়ক গান গেয়ে শোনাতেন। শোনা যায়, একদিন মির্জার গান শুনে ভক্তিগদগদ হয়ে মন্দিরপ্রাঙ্গনে বসেই গোপীমোহন একটি শ্যামাসঙ্গীত রচনা করে ফেলেন:
<poem>
লজ্জারূপা নাহি লজ্জা মেয়ে হয়ে রণসজ্জা
সভয়া অভয়া বরে সতী নিজ পতি 'পরে,
কহিছে গোপীমোহনে এইরূপ জাগে মনে,
</poem>
গানটি পরবর্তীতে মন্দিরের দেওয়ালে লিপিবদ্ধ করা হয়।
নীলঘাড় শুমচা

নীলঘাড় শুমচা (দ্বিপদ নাম: "Hydrornis nipalensis") হল একধরনের পাখি যারা প্রধানত পিটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় বাংলাদেশ, ভুটান, চীন, ভারত, লাওস, মায়ানমার, নেপাল, এবং ভিয়েতনাম প্রভৃতি দেশে। এদের প্রাকৃতিক বাসস্থান হল ক্রান্তীয় ও উপক্রান্তীয় নিম্নভূমির জঙ্গল এবং আর্দ্র বনভূমি।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
নীলঘাড় শুমচা বাদামি চোখ ও নীলঘাড়ওয়ালা ছোট বনচর পাখি। এদের দেহের দৈর্ঘ্য ২৫ সেমি, ডানা ১২ সেমি, ঠোঁট ২.৪ সেমি, পা ৫.৫ সেমি, লেজ ৬.৫ সেমি।
সুমিত্রা মহাজন

সুমিত্রা মহাজন (জন্মঃ ১২ এপ্রিল ১৯৪৩) একজন ভারতীয় রাজনীতিবিদ। তিনি ষোড়শ ভারতীয় লোকসভার অধ্যক্ষ। তিনি ভারতীয় জনতা পার্টির একজন নেত্রী। ২০১৪ সালে তিনি অষ্টম বারের জন্য লোকসভা নির্বাচনে জয়ী হয়েছিলেন। তিনিই প্রথম মহিলা যিনি কখনো লোকসভা নির্বাচনে পরাজিত হন নি।
সুমিত্রা মহাজন মহারাষ্ট্রের চিপলুন শহরে জন্মগ্রহণ করেছিলেন। তিনি এম.এ করেছিলেন ইন্দোর বিশ্ববিদ্যালয় (এখন দেবী অহিল্যা বিশ্ববিদ্যালয়) থেকে।
তিনি ১৯৮৯ সালের লোকসভা নির্বাচনে কংগ্রেস নেতা প্রকাশ চন্দ্র সেঠী কে হারিয়ে ইন্দোর লোকসভা কেন্দ্র থেকে ভারতীয় সংসদের সদস্যপদ পান।
৬ জুন ২০১৪-এ, মহাজন সর্বসম্মতিক্রমে ষোড়শ লোকসভার স্পিকার হিসেবে নির্বাচিত হন।
জোনাস এডওয়ার্ড সল্ক

জোনাস এডওয়ার্ড সল্ক( ২৮ অক্টোবর ১৯১৪ - ২৩ জুন ১৯৯৫) ছিলেন একজন মার্কিন যুক্তরাষ্ট্রের মেডিকেল গবেষক এবং ভাইরাসবিদ। তিনি প্রথম পোলিও প্রতিষেধক আবিষ্কার করেন।
জোনাস এডওয়ার্ড সল্ক যুক্তরাষ্ট্রের নিউ ইয়র্ক সিটিতে ১৯১৪ খ্রিস্টাব্দের ২৮ শে অক্টোবর জন্মগ্রহণ করেন। রাশিয়ান-ইহুদি অভিবাসী ড্যানিয়েল এবং ডোরা (প্রেস) সল্কের তিন পুত্রের মধ্যে জ্যেষ্ঠ ছিলেন তিনি। তার ছোট দুই ভাই ছিলেন হারমান এবং বিখ্যাত শিশু মনোবিজ্ঞানী লি।তাদের পিতা শহরে কাপড় কলে কাজ করতেন। সল্করা তিন ভাই-ই পড়াশোনায় ছিলেন মেধাবী। তাদের পিতার ও তাদের শিক্ষাদীক্ষার প্রতি সর্বদা সতর্ক নজর ছিল। 
জোনাসের বয়ঃক্রম তেরো বৎসর হলে, তিনি নিউ ইয়র্কের টাউনসেন্ড হ্যারিস স্কুলে ভরতি হন। স্কুলের সমস্ত পরীক্ষায় জোনাস প্রথম হতেন। স্কুলের শিক্ষকদের প্রিয়পাত্র জোনাস স্কুল থেকে সসম্মানে পাশ করার পর ভর্তি হন নিউ ইয়র্কের সিটি কলেজে (সিসিএনওয়াই)। ১৯৩৪ খ্রিস্টাব্দে তিনি রসায়ন বিজ্ঞানে স্নাতক হন। জোনাসের কিন্তু চিকিৎসা বিজ্ঞানে বিশেষ আগ্রহ ছিল। তাই তিনি এরপর ভরতি হন নিউ ইয়র্ক বিশ্ববিদ্যালয়ের চিকিৎসা বিভাগে। সিটি কলেজের পরীক্ষা গুলিতে অসাধারণ ফল করার জন্য তিনি সব রকমের বৃত্তি লাভ করেন এবং সেই বৃত্তির অর্থেই তাঁর পড়াশোনা চলতে থাকে। ১৯৩৯ খ্রিস্টাব্দে তিনি নিউ ইয়র্ক ইউনিভার্সিটি স্কুল অফ মেডিসিন থেকে মেডিকেল ডিগ্রি অর্জন করেন। স্কুল অফ মেডিসিনে পড়ার সময়ই তার পরিচয় হয় ড. মরিস ব্রডির সঙ্গে, যিনি সেসময় পোলিও রোগ নিয়ে গবেষণায় লিপ্ত ছিলেন। তার আর এক যশস্বী অধ্যাপক ড.থমাস ফ্রান্সিস জুনিয়রও ইনফ্লুয়েঞ্জা রোগের উপর গবেষণা করছিলেন।
ডাক্তারী পাশ করার পর তিনি মাউন্ট সিনাই হাসপাতালে বিজ্ঞানী চিকিৎসক হন। ইনফ্লুয়েঞ্জা রোগের উপর অধ্যাপক ড.ফ্রান্সিসের কাজ জোনাসকে আকর্ষণ করে। ড.ফ্রান্সিসের কাছে ভ্যাকসিন তৈরির কাজ শিখতে লাগলেন।
অ্যালানা ইভান্স

অ্যালানা ইভান্স (জন্ম জুলাই ৬, ১৯৭৯ ফোর্ট ক্যাম্পবেল, কেন্টাকি) হলেন একজন মার্কিন পর্নোগ্রাফি অভিনেত্রী। তাকে মাঝে মাঝে জেন্না টালিয়া বলেও ডাকা হয়।
ইভান্স এবং তাঁর স্বামী তাদের পছন্দের ক্লাবের মালিক ছিলেন। তিনি ছিলেন একজন স্ট্রিপার এবং পোল ড্যান্সার এবং এর সাথে সাথে তিনি মডেলিং এর জন্যও কাজ করেছিলেন। তিনি ২১ বছর বয়সে পর্ন ইন্ডাস্ট্রিতে যোগদান করেন। তাঁর প্রথম সেক্স সিন ছিল "রিয়াল সেক্স ম্যাগাজিন ১১" এই সিনেমাতে।
বর্তমান কাল পর্যন্ত ইভান্স ৪৫০ এরও বেশি পর্ন করেছে, যার মধ্যে আছে প্লেবয় টি.ভি. এর অনেক কাজকর্ম। এছাড়াও তিনি ৩০ টা সফটকোর সিনেমা করেছেন। তিনি রেডিওতে কে.এস.ই.কে. নামে একটা অনুষ্ঠান পরিচালনাও করেছেন এবং এর নাম ছিল "অল ইন দ্য পর্ন ফ্যামিলি"। এই কাজ তিনি জুনের ২০০৫ সাল অবধি করেছিলেন যতক্ষণ না তিনি প্লেবয় টি.ভি. তে কাজ করা শুরু করেছিলেন। প্লেবয় রেডিওতে তাঁর শোয়ের নাম ছিল "প্রাইভেট কলস"।
তিনি তাঁর শরীরের গঠন নিয়ে কখনই তাঁর বক্ষের আকার নিয়ে সন্তুষ্ট ছিলেন না। তিনি দুটো সিদ্ধান্তের মধ্যে আন্দোলিত হয়েছিলেন একটা হল তাঁর প্রাকৃতিক শরীর এবং আরেকটা হল তাঁর প্লাস্টিক সার্জারি করা শরীর। একটা সময়ে তিনি বলেছিলেন যে "আমি আমার শরীরে প্লাস্টিক করাতে চাই না, ওরা প্রাকৃতিকই থাকবে" ২০০৭ এর শেষের দিকে তিনি তাঁর স্তনের আকার বৃদ্ধি করেন সার্জারির মাধ্যমে।
ইভা অ্যাঞ্জেলিনা

ইভা অ্যাঞ্জেলিনা (জন্ম: মার্চ ১৪, ১৯৮৫) হলেন একজন মার্কিন পর্নোগ্রাফি অভিনেত্রী এবং প্রাপ্তবয়স্ক মডেল। তিনি মাত্র ১৮ বছর বয়সে তার ক্যারিয়ার শুরু করেছিলেন। এবং তিনি বিভিন্ন ইন্ডাস্ট্রি খেতাব জিতেছিলেন, যার মধ্যে ছিল ২০০৮ সালে এ.ভি.এন পুরস্কার সেরা অভিনেত্রী।
ইভা অ্যাঞ্জেলিনা জন্মেছিলেন হান্টিংটোন বীচ ক্যালিফোর্নিয়াতে। তিনি ছিলেন কিউবান, চাইনিজ, ইংরেজ, আইরিশ থেকে। তিনি বলেছিলেন যে তিনি খুব বড়লোক বাড়ি থেকে এসেছেন, কিন্তু তা পুরোপুরি বদলে যায় যখন তার বয়স ছিল ১৩ বছর। তখন তার পরিবার প্রায় সবকিছুই হারিয়ে ফেলেছিল।
ইভা অ্যাঞ্জেলিনা পর্ন শিল্পে ঢোকেন খবরের কাগজে একটা বিনোদনে উত্তর দিয়ে; তার প্রথম দৃশ্য ছিল শেনস ওয়ার্ল্ড সিরিজের জন্য। তিনি ইভ্যাঞ্জেলিন এর নাম থেকে তার ছদ্মনাম নেন। তিনি তার অভিনয়ের সময় চশমা পরে অভিনয় করতেন আর এই জন্যই তিনি বিখ্যাত ছিলেন। তিনি বলেছিলেন যে সিন শুট করার আগে যদি কোনোদিনও তিনি ওটা আনতে ভুলে যেতেন তাহলে আবার তিনি বাড়ি গয়ে ওটা নিয়ে আসতেন এবং অভিনয় তারপরেই করতেন। একবছর এ.ভি.এন. পুরস্কার অনুষ্ঠানে তিনি ওটা পড়ে আসেননি বলে তাকে চেনাই মুশকিল হয়ে গেছিল। ওগুলো প্রেসক্রিপশন চশমা ছিল এবং তিনি ছিলেন "ভেরি ব্লাইন্ড"। ২০০৫ সালের শেষের দিকে তিনি মার্কিন নৌ সেনা বাহিনীতে যোগদান করার কথা ভেবেছিলেন। তিনি মুলধারার অনেক কাজ করেছেন; তিনি "সেভেনথ হেভেন" এবং "কাজিন স্কিটার" নামে কয়েকটা টি.ভি. অনুষ্ঠানে কাজ করেছেন। ২০১২ সালে তিনি ম্যাক্সিম ম্যাগাজিনে ১২ জন শীর্ষ মহিলা পর্নোগ্রাফি অভিনেত্রীদের মধ্যে একজন ছিলেন।
ইভা অ্যাঞ্জেলিনা উভকামি হিসেবেই জানা যায়। তিনি পর্নোগ্রাফি অভিনেতা ড্যানি মাউন্টেনকে তার স্বামী হিসেবে মান্য করেছিলেন ২০০৭ থেকে ২০০৯ সাল অবধি। ২০০৮ এর ডিসেম্বর মাসের ৯ তারিখে তিনি তাদের মেয়ের জন্ম দেন যার নাম ছিল সিলভি। তিনি দ্বিতীয় বারও বিয়ে করেছিলেন কিন্তু তিনি ডিভোর্স করে দিয়েছিলেন।
কোমা সিনেমা এর গান 'ইভা অ্যাঞ্জেলিনা' 'ব্লু সুইসাইড' অ্যালবাম থেকে তার উদ্দেশ্যেই উতসর্গ করা হয়েছিল।
আনোয়ারা সরকারি মডেল উচ্চ বিদ্যালয়

আনোয়ারা সরকারি মডেল উচ্চ বিদ্যালয় চট্টগ্রাম জেলার আনোয়ারা উপজেলায় অবস্থিত একটি সরকারি মাধ্যমিক বিদ্যালয়। চট্টগ্রামের স্বনামধন্য জমিদার তৈলারদ্বীপ-নিবাসী মরহুম মোহাম্মদ এর্শাদ আলী সরকার এলাকার শিক্ষানুরাগী ও সমাজ হিতৈষী ব্যক্তিবর্গের সহযোগিতায় শিক্ষার আলো ছড়িয়ে দেওয়ার মাধ্যমে একটি আলোকিত সমাজ গঠনের লক্ষ্যে ১৮৯৯ খ্রিস্টাব্দে বিদ্যালয়টির গোড়াপত্তন করেন।
প্রতিষ্ঠার পর বিদ্যালয়টিকে সুন্দর ও সুচারম্নরূপে পরিচালনার দায়িত্ব পান “মুন্সি আবদুল করিম সাহিত্য বিশারদ” এবং ১৫/০১/১৮৯৯ খ্রিস্টাব্দ থেকে তিনি প্রথম প্রধান শিক্ষক হিসেবে বিদ্যালয়টির দায়িত্ব পালন শুরু করেন।০১/০১/১৯১৪ খ্রিস্টাব্দে বিদ্যালয়টিকে Anwara Middle High School(আনোয়ারা এম.ই. স্কুল)হিসেবে নামকরণ করা হয়;এই বছরটিকেই বর্তমানে বিদ্যালয়টির প্রতিষ্ঠা-বছর হিসেবে ধরা হয়।পরবর্তীতে ০১/০১/১৯১৭ খ্রিস্টাব্দে Anwara English High School(আনোয়ারা ইংরেজি উচ্চ বিদ্যালয়) হিসেবে এটি কলিকাতা বোর্ড কর্তৃক স্বীকৃতি লাভ করে এবং একই বছর বিদ্যালয়টি ম্যাট্রিক পরীক্ষায় শতভাগ পাশের কৃতিত্ব অর্জন করে।১৮৯৯ খ্রিস্টাব্দে গোড়াপত্তনের পর থেকে ১৯৫৭ সাল পর্যন্ত স্কুলটি ৬.২০ ভূমির স্বত্বাধিকারী হয়।
বিদ্যালয়টিতে ৬ষ্ঠ-১০ম শ্রেনী পর্যন্ত পাঠদান করা হয়।এতে মোট শিক্ষক-শিক্ষিকা রয়েছেন ১৮ জন এবং শিক্ষার্থী সংখ্যা প্রায় ১২০০ জনের কাছাকাছি।বর্তমানে জনাব 'মোহাম্মদ নাসির উদ্দীন' শিক্ষাপ্রতিষ্ঠানটির প্রধান শিক্ষকের দায়িত্ব পালন করছেন।
বিদ্যালয়টির পিছনে একটি বিশাল মাঠ রয়েছে।এটি আনোয়ারা উপজেলার সর্ববৃহৎ মাঠ হিসেবে পরিচিত এবং থানা-ভিত্তিক বড় ও গুরুত্বপূর্ণ খেলা গুলোর আয়োজন এই মাঠেই হয়ে থাকে।
বিদ্যালয়টিতে একটি লাইব্রেরী ও অডিটোরিয়াম রয়েছে।এটি থেকে প্রতি বছর বাণী অর্চনা উপলক্ষে একটি স্কুল-ম্যাগাজিন বের হয়। যেখানে শিক্ষার্থীদের স্বরচিত গল্প,প্রবন্ধ,কবিতা ইত্যাদি ছাপানোর মাধ্যমে তাদের সৃজনশীল কাজে উৎসাহিত করা হয়ে থাকে।এছাড়া সারা বছর জুড়েই স্কুলটিতে নানা ধরনের সাংস্কৃতিক কর্মকাণ্ড অনুষ্ঠিত হয় এবং যথাযথ মর্যাদার সাথে বিভিন্ন রাষ্ট্রীয় দিবস ও অনুষ্ঠানাদি পালন করা হয়ে থাকে।
পেঙ্গুইন বুক্‌স

পেঙ্গুইন বুকস ১৯৩৫ সালে তৈরি হয়েছিল। এর স্রষ্টা ছিলেন স্যার অ্যালেন লেন, পাব্লিশার্শের লাইনে দ্য বডলি হেড, হল একমাত্র আলাদা হয়ে যাওয়া কোম্পানি ওই বছরে। পেঙ্গুইন তাদের ১৯৩০ এর হারিয়ে যাওয়া ঐতিহ্যকে ফির‍্যে আনবার জন্য পেপারব্যাক ব্যবহার করে, যা খুব বেশি দামও না কিন্তু এদের মান অনেক উচ্চ। পেঙ্গুইনের সাফল্য বর্ণনা করে এদের বিশাল সংখ্যায় দর্শক বন্ধুদের সমাগম বইয়ের জন্য। পেঙ্গুইনের ব্রিতেনে একটা অত্যন্ত গুরুত্বপূর্ণ ভূমিকা আছে পাবলিক ডিবেটে, এদের পলিটিকাল বই, আর্টসের বই এবং বিজ্ঞানের বইয়ের মাধ্যমে।
পেঙ্গুইন বুকস এখন বিশ্বব্যাপী পেঙ্গুইন র‍্যান্ডম হাউস এর ছাপা, এটা তৈরি হয়েছিল ২০১২ সালে দুট কোম্পানি মিশে গিয়ে। প্রাক্তনভাবে পেঙ্গুইন গ্রুপ কে কিনে রেখেছিলেন পিয়ারসন পি.এল.সি., এটা ছিল একটা গ্লোবাল মিডিয়া কোম্পানি যারা "ফাইন্যান্সিয়াল টাইমস" নামেও পরিচিত ছিল, কিন্তু এটা আখন শেয়ারের মাত্র ৪৭% ধরে রাখতে পেরেছে।
অ্যান্টনিও ভ্যালেন্সিয়া

লুইস অ্যান্টনিও ভ্যালেন্সিয়া মোস্কুয়েরা (জন্ম ৪ ই আগস্ট, ১৯৮৫), সাধারণ ভাবে যিনি অ্যান্টনিও ভ্যালেন্সিয়া () নামে পরিচিত, হলেন একজন ইকুয়েডরের ফুটবলার যিনি বর্তমানে ম্যানচেস্টার ইউনাইটেড এবং ইকুয়েডর জাতীয় দলে একজন রাইট উইঙ্গার হিসেবে খেলেন।
"১১ মে ২০১৪ পর্যন্ত সঠিক"
ঙ্গাগ-দ্বাং-ব্লো-গ্রোস-র্গ্যা-ম্ত্শো

ঙ্গাগ-দ্বাং-ব্লো-গ্রোস-র্গ্যা-ম্ত্শো () (১৬৩৫-১৬৮৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়াল্লিশতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ব্লো-গ্রোস-র্গ্যা-ম্ত্শো ১৬৩৫ খ্রিষ্টাব্দে তিব্বতের আমদো অঞ্চলের স্তাগ-ফ্যুগ () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। শিক্ষা শেষ করে তিনি ব্দে-য়াংস () মহাবিদ্যালয়, গোমাং মহাবিদ্যালয়, গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা ও প্রধানের দায়িত্ব পালন করেন। ১৬৮২ খ্রিষ্টাব্দে তিনি দ্গা'-ল্দান বৌদ্ধবিহারের চুয়াল্লিশতম প্রধান হিসেবে নির্বাচিত হন এবং চার বছর এই পদে থাকেন। এই সময় তিনি এই বিহারের প্রধান প্রার্থনা ভবনের সংস্কার সাধন করেন। ১৬৮৬ খ্রষ্টাব্দে তিনি মঙ্গোলিয়া যাত্রা করে হাল-হা ও আও-রোদ নামক দুইটি ধর্মীয়গোষ্ঠীর মধ্যে বিরোধের অবসান ঘটান। ১৬৮৭ খ্রিষ্টাব্দে চীনের সম্রাট বেইজিং শহরে শিক্ষাপ্রদানের জন্য একজন বৌদ্ধ লামা প্রেরণের জন্য পঞ্চম দলাই লামাকে অনুরোধ জানালে তার নির্দেশে ঙ্গাগ-দ্বাং-ব্লো-গ্রোস-র্গ্যা-ম্ত্শো এই দায়িত্বগ্রহণ করেন। এই কারণে তিনি খ্রি-র্গ্যা-নাগ-পা () উপাধিলাভ করেন। ১৬৮৮ খ্রিষ্টাব্দে চীন থেকে তিব্বত ফিরে আসার সময় তার মৃত্যু ঘটে। ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং ঙ্গাগ-দ্বাং-ব্লো-ব্জাং-ছোস-ল্দান () নামক দ্বিতীয় ল্চাং-স্ক্যা হো-থোগ-থু () উপাধিধারী দুই অবতারী লামারা তার অন্যতম উল্লেখযোগ্য শিষ্য ছিলেন।